Daredevil: Born Again
Tuotanto > Kehitys > Luovat muutokset

Syyskuun 2023 lopussa, kun alle puolet sarjan jaksoista oli saatu kuvattua, Marvel Studios päätti tehdä sarjalle isoja luovia muutoksia. Tämän seurauksena Corman ja Ord erotettiin sarjan pääkäsikirjoittajien paikoilta. Sarjan kuvaamatta jääneiden jaksojen sarjan ohjaajat erotettiin myös, jolloin Marvel Studios alkoi etsiä sekä uusia käsikirjoittajia että ohjaajia. The Hollywood Reporterin raporttien mukaan Marvel Studiosin johtajat tulivat siihen tulokseen, ettei Born Againin alkuperäinen toteutustapa toiminut. Cormanin ja Ordin version sarjasta sanottiin eroavan suuresti Netflix-sarjasta, muun muassa siten, ettei Murdockia nähtäisi Daredevilin asussa ennen neljättä jaksoa. Marvel toivoi myös toivansa lisätä sarjamaisempia elementtejä ja tehdä sarjan tyylistä samanlaisen kuin Netflix-sarjalla. Corman ja Ord kuitenkin olivat yhä mukana sarjassa vastaavina tuottajina, ja osa heidän suunnittelemista elementeistä aiottiin yhä pitää sarjassa.
Lokakuussa 2023, Dario Scardapane, yksi Daredevilin spin-off-sarjan The Punisher (2017–2019) käsikirjoittajista, palkattiin sarjan showrunneriksi. Lisäksi Justin Benson ja Aaron Moorhead, jotka työskentelivät aiemmin Marvel Studiosin kanssa Moon Knightin (2022) sekä Lokin toisen tuotantokauden (2023) parissa, palkattiin ohjaamaan sarjan loput jaksot. D’Onofrio sanoi sarjan pääluojien kokoontuneen yhteen pian sen jälkeen, kun Scardapane oli liittynyt mukaan projektiin ja päättänyt, että Born Againin tyylin pitäisi olla lähempänä Netflix-sarjaa ja jatkaa niiden tarinaa. Hän oli myös mielissään Bensonin ja Moorheadin liittymisestä, uskoen näiden olevan Marvelin halutuimmat ohjaajat. Coxin mielestä sarjassa vallitsi ”hieno tasapaino” olemassa olevan tarinan jatkamisen ja siihen uutena ensimmäisenä tuotantokautena viittaamisen välillä. Marraskuussa, Benson ja Moorhead sanoivat tarkastelleensa huolellisesti sekä valmiiksi kuvatun materiaalin että Netflix-sarjan ja muut aiemmat Daredevil-tarinat. He olivat erityisesti Millerin ”Born Again” -tarinan faneja, Bensonin kertoessa olleensa Daredevilin fani jo lapsesta asti, vaikka ei lukenut paljon sarjakuvia.
Sarjaan kirjoitettiin kolme uutta jaksoa, mukaan lukien uusi pilottijakso, sekä uusia kohtauksia aiemmin kuvattuihin jaksoihin. Cox vahvisti toukokuussa 2024, että sarjalle oli kuvattu yhdeksän jaksoa, joita Feige kutsui tähän asti sarjan ensimmäiseksi tuotantokaudeks. Cuestan, Nachmanoffin ja Boydin vahvistettiin yhä olevan kreditoitu ensimmäisen tuotantokauden ohjaajiksi. Myöhemmin saman kuukauden aikana, Cox paljasti, että suurin osa luovia muutoksia edeltäneiden kuvausten materiaalista olisi osa myös uutta versiota. Feigen, Louis D’Espositon, Brad Winderbaumin, Garyn, Scardapanen, Ordin, Cormanin, Bensonin ja Moorheadin lisäksi myös Sana Amanat toimii yhtenä sarjan vastaavista tuottajista. Rudd Simmons toimii sarjan tuottajana. Sarja tullaan julkaisemaan Marvel Studiosin ”Marvel Television”-nimikkeellä.
Elokuuss 2024a, Feige vahvisti, että toinen tuotantokausi oli suunnitteilla, kun luovien muutosten yhteydessä oli päätetty, että perin suunniteltu 18 jakson mittainen ensimmäinen tuotantokausi jaettaisiin kahdeksi yhdeksän jakson pituiseksi tuotantokaudeksi. Helmikuussa 2025, Scardapane sanoi kuitenkin, että toinen tuotantokausi olisi vain kahdeksan jaksoa pitkä. Hän kuvaili sitä ”toiseksi osaksi” tarinalle, jota oli rakennettu ensimmäiselle tuotantokaudelle. Bensonin ja Moorheadin vahvistettiin palaavan ohjaajiksi toiselle tuotantokaudelle. Winderbaum sanoi, että sarja voisi jatkua vielä toista tuotantokautta pidemmälle, ja että Marvel Studios oli avoin ajatukselle siitä, että muita Netflix-sarjasta tuttuja elementtejä tuotaisiin osaksi Born Againiä, kuten Elektra Natchios, Käsi, sekä muut Puolustajien jäsenet.